
	AKCINĖ BENDROVĖ „KAUNO ENERGIJA“



TVARUMO ATASKAITOS IR TAKSONOMIJOS APRAŠO PARENGIMAS	
ATVIRO KONKURSO (SUPAPRASTINTO PIRKIMO) SĄLYGŲ

SPELIALIOSIOS PIRKIMO SĄLYGOS (SPS)

2025 m. gegužės 14 d.

1.	BENDRA INFORMACIJA

1.1. Perkantysis subjektas – Akcinė bendrovė „Kauno energija“, juridinio asmens kodas  235014830, adresas Raudondvario pl. 84, Kaunas, Perkantysis subjektas yra PVM mokėtojas.
1.2. Pirkimas atliekamas nesinaudojant centralizuotų pirkimų katalogu (toliau – CPO), nes išanalizavus CPO elektroniniame kataloge esančius pirkimus nustatyta, kad perkamų Tvarumo ataskaitos ir Taksonomijos aprašo parengimo paslaugų (toliau – Paslaugų), kurios atitiktų Perkančiojo subjekto poreikius, CPO kataloge nėra galimybės.
1.3. Stebėtojai dalyvauti Komisijos posėdžiuose nėra kviečiami.
[bookmark: _Hlk173413137]1.4. Vykdomas skelbiamas supaprastintas pirkimas. Pirkimo sąlygos patvirtintos AB „Kauno energija“ pirkimų komisijos 2025-05-14 protokolu Nr. P-106-140.
1.5. Vykdomas žaliasis Pirkimas, kadangi pirkimo objektas atitinka Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ (aktuali redakcija) 4.4.3 punkte nurodytus reikalavimus: perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. 
1.6.Išankstinis skelbimas apie pirkimą nebuvo paskelbtas. 
1.7.Pirkime perkantysis subjektas nenumato skelbti pranešimo dėl savanoriško ex ante skaidrumo.
1.8.Pirkime neleidžiama pateikti alternatyvių pasiūlymų. 
1.9.Bendrosios pirkimo sąlygos yra neatskiriama šių pirkimo sąlygų dalis.

2. PIRKIMO OBJEKTAS
2.1 Perkantysis subjektas numato įsigyti Tvarumo ataskaitos ir Taksonomijos aprašo parengimo paslaugas. 
2.2 Pirkimo objektas skaidomas į dvi dalis:
2.2.1 1 dalis – Tvarumo ataskaitos parengimas, numatyta maksimali Pirkimo dalies vertė 6 500,00 Eur be PVM;
2.2.2 2 dalis – Taksonomijos aprašo parengimas, numatyta maksimali Pirkimo dalies vertė 2 500,00 Eur be PVM.
2.3 Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 1 priede:
2.3.1 1 Pirkimo daliai – 1 skyrius, 2.1 punktas, 3 skyrius, 5.1 ir 5.2 punktai;
2.3.2 2 Pirkimo daliai – 1 skyrius, 2.2 punktas, 4 skyrius, 5.1 ir 5.3 punktai.
2.4 Pirkimui taikoma fiksuotos kainos kainodara.
2.5 Tiekėjui nurodžius didesnę kainą nei Perkančiojo subjekto nurodytas maksimalus Paslaugų kaina (pirkimui skirtos lėšos)  pasiūlymas bus atmetamas kaip nepriimtinas. 
2.6 Jeigu  apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
2.7 Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
2.8 Perkantysis subjektas su Pirkimo laimėtoju sudarys pirkimo-pardavimo sutartį (toliau – Sutartis) dėl 1 Pirkimo dalies ir / arba dėl 2 Pirkimo dalies 12 (dvylikos) mėnesių laikotarpiui be galimybės Sutartį pratęsti.
2.9 Tvarumo ataskaitą ir Taksonomijos aprašo parengimo terminas – 2025 m. birželio 30 d.
2.10 Perkantysis subjektas nutrauks pradėtas pirkimo procedūras, paaiškėjus, kad buvo pažeisti Lietuvos Respublikos Viešųjų pirkimų įstatymo (toliau – VPĮ) 17 straipsnio 1 dalyje nustatyti principai ir atitinkamos padėties negalima ištaisyti.
2.11 Perkantysis taip pat gali pasinaudoti teise nutraukti pradėtas pirkimo procedūras atsiradus aplinkybėms, kurių nebuvo galima numatyti, taip pat paaiškėjus, kad pirkimo dokumentuose padaryta esminių klaidų, dėl kurių pirkimas nebetikslingas arba jį įvykdžius būtų įsigytas jos poreikių neatitinkantis pirkimo objektas.
2.12 Perkantysis subjektas neatlygina tiekėjui jokių išlaidų, susijusių su pirkimo sąlygų gavimu, pasiūlymų rengimu ir pan., įskaitant ir išlaidas, patiriamas dėl to, kad vadovaudamasi Pirkimo įstatymo nuostatomis Perkantysis subjektas nutraukė pirkimo procedūras. 
2.13 Pasiūlymai vertinami pagal mažiausios kainos kriterijų.
 
 
3. SUSITIKIMAI SU TIEKĖJAIS, OBJEKTO APŽIŪRA, PIRKIMO DOKUMENTŲ PAAIŠKINIMAS

3.1 Perkantysis subjektas nerengs susitikimo su tiekėjais dėl pirkimo sąlygų paaiškinimo.
3.2 Prašymą paaiškinti, patikslinti pirkimo sąlygas tiekėjas turi pateikti ne vėliau kaip (supaprastintam pirkimui) 6 (šešios) dienos iki pasiūlymų pateikimo termino pabaigos.
3.3 Perkantysis subjektas pirkimo sąlygų paaiškinimą, patikslinimą pateikia visiems tiekėjams ne vėliau kaip (supaprastintas pirkimas) 4 (keturios) dienos iki pasiūlymų pateikimo termino pabaigos.

4. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI

4.1 Reikalavimai dėl tiekėjo ir ūkio subjektų pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 5 priede. 
4.2  Tiekėjams nekeliami kvalifikacijos reikalavimai.

5. REIKALAVIMAI, SUSIJĘ SU NACIONALINIU SAUGUMU 

5.1 Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta specialiųjų pirkimo sąlygų 8 priede. Kilus abejonių dėl tiekėjo (ne)atitikties Reglamento nuostatoms, perkantysis subjektas iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
5.2 Perkantysis subjektas nustatęs, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais. 
.

6. SPECIALIEJI REIKALAVIMAI PASIŪLYMŲ RENGIMUI IR PATEIKIMUI

6.1 Pasiūlymų pateikimo terminas nurodytas CVP IS skelbime apie pirkimą.
6.2 Susipažinimas su CVP IS priemonėmis gautais pasiūlymais pradedamas ne anksčiau nei po 30 minučių po pasiūlymų pateikimo termino pabaigos.
6.3 Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip 90 (devyniasdešimt) dienų nuo pasiūlymų pateikimo galutinio termino pabaigos.
6.4 Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
6.4.1. [bookmark: _Hlk147393946]tiekėjo pasirašytas pasiūlymas, parengtas pagal specialiųjų pirkimo sąlygų 2 priede (1 Pirkimo dalis) ir / arba specialiųjų pirkimo sąlygų 3 priede (2 Pirkimo dalis) pateiktą pasiūlymo formą;
6.4.2. užpildytas EBVPD (specialiųjų pirkimo sąlygų 4 priedas (1 ir 2 Pirkimo dalys)). Pasirašydamas pasiūlymą, tiekėjas patvirtina ir EBVPD tikrumą;
6.4.3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
6.4.4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
6.4.5. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime (specialiųjų pirkimo sąlygų 9 priedas);
[bookmark: _Hlk147394073]6.4.7. užpildytą nustatytos formos Tiekėjo deklaracija, specialiųjų pirkimo sąlygų 8 priedas;
6.4.9. Kiti Pirkimo dokumentuose reikalaujami dokumentai.
6.5. Visas pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti PĮ 34 straipsnio 11 dalies 2 ir 3 punktuose nustatytus reikalavimus. Perkančiajam subjektui kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
6.5.1.	pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
6.5.2.	skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
6.6. Pasiūlymas turi būti parengtas, lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajam subjektui turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkantysis subjektas reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą arba, kad vertimą atlikusio asmens parašas būtų patvirtintas notariškai. 
6.7. Paslaugų kaina ir bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. 
6.8. Tiekėjų pasiūlymuose nurodytos kainos bus vertinamos ir lyginamos su visais mokesčiais. 

7. PASIŪLYMO GALIOJIMO UŽTIKRINIMAS

[bookmark: _Hlk180580267]7.1.  Perkantysis subjektas nereikalauja kartu su pasiūlymu pateikti pasiūlymo galiojimo užtikrinimo. 

8. PASIŪLYMŲ VERTINIMAS

[bookmark: _Hlk91157291]8.1. Perkantysis subjektas ekonomiškai naudingiausią pasiūlymą išrenka pagal tiekėjo pasiūlyme nurodytą kainą su visais mokesčiais, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 2 ir 3 prieduose. 
8.2. Laimėjusiu pasiūlymu dėl kiekvienos Pirkimo dalies galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
8.3. Perkantysis subjektas atmes tiekėjo pasiūlymą, jeigu kartu su pasiūlymu nebus pateikti reikalaujami dokumentai, nurodyti specialiųjų pirkimo sąlygų 6.4.1 punkte.

9. SUTARTIES SUDARYMAS

9.1. Perkantysis subjektas negali sudaryti sutarties dėl kiekvienos Pirkimo dalies anksčiau kaip po (supaprastinto) 5 (penkių) darbo dienų, nuo pranešimo apie sprendimą sudaryti sutartį (o jei buvo gauta pretenzija – nuo pranešimo raštu apie jos priimtą sprendimą dėl pretenzijos) išsiuntimo iš perkančiojo subjekto pirkimo dalyviams dienos.
9.2. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos specialiųjų pirkimo sąlygų 6 priede „Sutarties projektas“ (bendroji ir specialioji dalys (1 Pirkimo dalis))“ ir / arba specialiųjų pirkimo sąlygų 7 priede „Sutarties projektas (bendroji ir specialioji dalys (2 Pirkimo dalis))“.

Priedai
[bookmark: _Ref274738013][bookmark: _Ref316455210][bookmark: _Toc489267957][bookmark: _Toc529451261]Priedas Nr. 1 – Techninė specifikacija.
Priedas Nr. 2 – Pasiūlymo forma (1 pirkimo dalis).
Priedas Nr. 3 – Pasiūlymo forma (2 pirkimo dalis).
Priedas Nr. 4 – EBVPD forma pildymui (1 ir 2 dalys).
Priedas Nr. 5 – Tiekėjams keliami reikalavimai: Pašalinimo pagrindai (1 ir 2 Pirkimo dalys).
[bookmark: _Hlk114744875]Priedas Nr. 6 – Sutarties projektas (bendroji ir specialioji dalys (1 Pirkimo dalis)).
Priedas Nr. 7 – Sutarties projektas (bendroji ir specialioji dalys (2 pirkimo dalis)).
Priedas Nr. 8 –Tiekėjo deklaracija dėl reglamento nuostatų atitikties (1 ir 2 Pirkimo dalys).
Priedas Nr. 9 – Subtiekėjo sutikimas (1 ir 2 Pirkimo dalys).

